పూర్ణిమా రామస్వామి

పూర్ణిమా రామస్వామి, భారతీయ ఫ్యాషన్ కాస్ట్యూమ్ డిజైనర్, వ్యాపారవేత్త. తన మొదటి సినిమా పరదేశి (2013) కు ఉత్తమ కాస్ట్యూమ్ డిజైనర్ గా జాతీయ చలనచిత్ర అవార్డును గెలుచుకుంది. నాటకరంగంలో కూడా పనిచేసింది.

 కెరీర్ 
పూర్ణిమ కుటుంబానికి నాయుడు హాల్ అనే ఫ్యాషన్ రిటైల్ బ్రాండ్ ఉంది. మొదట్లో కుటుంబ వ్యాపారంతోపాటు స్నేహితుల కోసం కాస్ట్యూమ్ డిజైన్ చేయడం ప్రారంభించింది. బిజినెస్ మేనేజ్‌మెంట్‌లో డిగ్రీ పూర్తిచేసిన తరువాత గ్రూప్ మేనేజ్‌మెంట్ బాధ్యతలు చేపట్టింది.

దర్శకుడు బాలా భార్య మలార్‌తో ఉన్న పరిచయం వల్ల బాలా 2013లో తీసిన పరదేశి సినిమాకు కాస్ట్యూమ్ డిజైనర్ గా పనిచేసే అవకాశం వచ్చింది. 1930ల నాటి భారతీయ హిల్ కంట్రీలోని బానిస కార్మికుల నేపథ్యంలో రూపొందిన సినిమా ఇది. ఈ సినిమాకు ఉత్తమ కాస్ట్యూమ్ డిజైనర్ గా జాతీయ చలనచిత్ర అవార్డు వచ్చింది.

పరదేశి సినిమా తర్వాత, మిచెల్ స్పినోసా దర్శకత్వం వహించిన సన్ ఎపౌస్ అనే ఫ్రెంచ్ సినిమాకి పనిచేయడానికి అవకాశం వచ్చింది. 36 వయదినిలే (2015), మగలిర్ మట్టుం (2017), నాచియార్ (2018) సినిమాలకి జ్యోతికతో కలిసి పనిచేసింది. ఆమె ముఖ్యంగా ఇరుధి సుట్రు (2006)లో మాధవన్ రూపాన్ని, ధనుష్ పా పాండి (2017)లో రాజ్‌కిరణ్ రూపాన్ని తిరిగి రూపొందించడంలో కూడా పనిచేసింది. సినిమాలలో చేనేత వస్త్రాన్ని ఉపయోగించాలని ముందుకు వచ్చింది, తరచుగా ఆర్గానిక్ కాటన్ మెటీరియల్‌లో కాస్ట్యూమ్స్ రూపొందించింది.

 సినిమాలు (కొన్ని) 

 పరదేశి (2013)
 వై రాజా వై (2015)
 36 వాయధినిలే (2015)
 ఇరుధి సుట్రు (2016)
 సాలా ఖదూస్ (2016)
 పా పాండి (2017)
  మగలిర్ మట్టుం (2015)
 తీరన్ అధిగారం ఒండ్రు (2017)
 తానా సెర్ంద కూట్టం (2018)
 నాచియార్ (2018)
 కాట్రిన్ మోజి (2018)
 నెర్కొండ పార్వై (2019)
 సూరరై పొట్రు (2020)

 మూలాలు 

వర్గం:జీవిస్తున్న ప్రజలు
వర్గం:భారత మహిళా ఫ్యాషన్ డిజైనర్లు